美如诗词，淡如野花野花
宋
任希夷
野径风来阵阵香，名花未省植何方。
却思一卉何能尔，应是春原集众芳。
野花
宋
赵蕃
野花吐芳不择地，幽草吹馥宁只春。
兹日纵为无事日，此身不是自由身。
忆平泉杂咏
·
忆野花
唐
李德裕
虽游洛阳道，未识故园花。
晓忆东谿雪，晴思冠岭霞。
谷深兰色秀，村迥柳阴斜。
怅望龙门晚，谁知小隐家。
野花
唐
罗邺
拂露丛开血色殷，枉无名字对空山。
时逢舞蝶寻香至，
少有行人辍棹攀。
若在侯门看不足，为生江岸见如闲。
结根毕竟输桃李，长近都城紫陌间。
和之美舟行杂诗八首
·
野花
宋
司马光
喧喧桃李蹊，何妨笑幽草。
但愿保天真，徐花春风老。
次种野花韵诗
宋
洪皓
强移野奔对残春，深恐焦枯向日薰。
种止一行非贵少，高才三寸岂超群。
既无艳色堪观赏，又乏幽香漫吐芬。
却忆故园都谢子，卖花声断几时闻。
原创.
发现美 · 创造美 · 传播美
微信号：
artshuozhou